
MUNICIPIUL TIMIŞOARA
DIRECȚIA PATRIMONIU

BIROUL CLĂDIRI TERENURI
 NR. SC2022-008824/12.04.2022
RAPORT DE SPECIALITATE
privind  închirierea imobilului situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara
     
Având în vedere Referatul de aprobare cu nr.SC2022-008824 din data de 12.04.2022 al Primarului Municipiului Timişoara şi Proiectul de hotărâre  -privind  închirierea imobilului situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara.
    
Facem următoarele precizări:

    
 Imobilul din Timișoara, Bv. Revoluţiei nr.12, înscris în CF nr. 415747 Timişoara, cu nr. cad 415747, compus din clădire  cu D+P+2E, și partial  cu D+P  cu suprafaţa construită  desfăşurată de 1442  mp  şi teren  construit şi neconstruit  în suprafaţă de 445 mp a avut destinația de spital în care a  funcționat   și funcționează Clinica de Cardiologie – ASCAR  din cadrul Spitalului  Clinic Municipal de Urgenţă. 

   
Imobilul  a fost  retrocedat  în baza Legii nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, iar  proprietarii  au  menţinut afectaţiunea  de spital  pe  perioada de 5 ani, conform prevederilor art. 16 alin. 2 din Legea nr. 10/2001. 

     Întrucât municipalitatea și Spitalul Clinic Municipal  nu  au dispus de un alt  spaţiu  cu aceiași funcțiune   pentru mutarea  Clinici de Cardiologie – ASCAR, imobilul  a fost  închiriat  în continuare cu o chirie negociată de  către Comisia de negociere cu terţii a Consiliului Local.

      
Contractul de închiriere  încheiat  în baza HCL.nr.141/22.04.202, între  proprietarele imobilului  și Spitalul  Clinic Municipal de Urgenţă  Timişoara cu o chirie negociată  de 24.000, 00 lei/lună  a  expirat la data de 31.12.2021.
    
 Spitalul Clinic Municipal de Urgență prin adresele cu numerele E5413/18.10.2021 și nr. E6661/17.12.2021, înregistrate  la Municipiul Timișoara  cu nr. CT2021-5255/20.10.2021 respectiv CT2021-6900/20.12.2021, a solicitat sprijinul pentru încheierea unui nou contract  de închiriere și  au înaintat adresa  cu nr.  I-25951/18.10.2021 a  d-nului Țîrnea Titus  în calitate de imputernicit al d-nei  Freund Pauline Ingrid şi al d-nei Freund Caroline Louise, proprietare în cote de ½  parte fiecare, prin  care  și-a exprimat intenția  de a încheia un nou contract de închiriere pentru  imobilul din  Bv. Revoluţiei 1989 nr. 12 în care funcţionează Clinica de Cardiologie – ASCAR.

    
  Prin HCL nr. 52/22.02.2022 a fost  împuternicită Comisia  de negociere cu terții,  constituită în baza HCL nr 21/26.01.2021, modificată cu HCL nr.44/08.02.2022, în vederea  negocierii  cuantumului  chiriei  și a perioadei de închiriere pentru   imobilul  din  Bv. Revoluţiei 1989 nr. 12.
   
 Conform Procesului verbal nr.2/30.03.2022, la  negociere  din partea proprietarilor  au participat  d-nul Țârnea Tiberiu și  d-nul Țârnea Livius iar  din partea Spitalului Clinic Municipal de Urgență, d-na  Jr. Adeline Fodor și  Dir. Ec. Sanda Damian.
    
Reprezentanții proprietarilor au informat  membrii Comisiaei de negociere cu terții despre intenția de înstrăinare a imobilului la prețul  de 1.419.000 euro cu TVA și au recunoscut  dreptul de preemțiune al Municipiului Timișoara. 

   
 Membrii comisiei au  propus  ca  până la clarificarea vânzării să se  încheie  un nou contract de închiriere cu clauza suspensivă referitoare la vânzarea și transmiterea unei notificări prealabile de eliberare.
    
 Referior la tariful de închiriere reprezentanții proprietarilor, Țârnea Tiberiu și Țârnea Livius,  au solicitat actualizarea  cuantumului chiriei  cu rata inflației.
     
De asemenea  a fost  luată  în discuție și nevoia de a  se executa lucrările de reparații la acoperiș care vor ramâne în sarcina proprietarilor și menționarea clauzelor referitoare la avizele de securitate la incediu, care rămân și în noul contract, tot în sarcina proprietarilor.
     
Astfel,  părțile de comun acord au hotărât: 

      - închierea unui nou contract de închiriere cu termen de 1 an de la data emiterii HCL-ului, cu tariful de închiriere de 24.000 lei/lună actualizat cu rata inflației

     - prețul chiriei pentru perioada de la data expirării contractului până la data emiterii HCL-ului, se va achita din fondurile proprii ale spitalului, cu condiția achitării reparțiilor la acoperiș de către proprietari

     - proprietarii imobilului din Timișoara, Bv. Revoluţiei 1989 nr. 12, vor trimite și înregistra intenția de vânzare la Primăria Municipiului Timișoara, având în vedere dreptul de preemțiune al Muncipiului. 

     
 Rata inflației  în perioada de referință decembrie 2021-februare 2022, comunicat de Direcția Regională de Statistică  Timiș , prin adresa 2698/05.04.2022  este de 2,1% .

       
 Astfel  noul  contract  de închiriere  se va încheia  pe o perioadă de un an începând cu data  adoptării hotărârii de  consiliul  local cu o chirie de 24.504,00 lei /lună.  
      
 În aceste condiții  se impune supunerea  spre aprobarea  Consiliului Local  a proiectului de hotărâre  privind  închirierea imobilului situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara la prețul 24.504,00 lei /lună, pe o perioadă de un an, începând cu data  adoptării hotărârii de  consiliul  local.  

   
Chiria  se  va asigura  de la bugetul local  din. cap. 66.02 Sănătate alin. 51.01.46- transferuri de la bugetele locale către instituţii publice şi activităţii finanţate integral sau parţial din venituri proprii pentru finanţarea sănătăţii şi va fi achitată  de Spitalul Clinic Municipal de Urgenţă Timişoara.

   
 Contractul  de închiriere  se vor  încheia între Spitalul Clinic Municipal de Urgenţă în calitate de utilizator (chiriaş) și proprietarii imobilului pentru cota parte deținută în proprietate de fiecare  și  va fi avizat de  Primarul Municipiului Timişoara în calitate de ordonator principal de credite.
      
Pe  perioada  de folosință a imobilului - 01.01.2022 ( dată la care a încetat  contractul anterior) până la data  adoptării prezentei  hotărâri, Spitalul Clinic Municipal de Urgenţă în calitate de locatar  va încheia un contract de închiriere cu proprietarele imobilului    cu o chirie de  24.504.00 lei/lună  și  va fi achitată    din  fondurile proprii ale spitalului.

    Contravaloarea  lucrărilor  de  reparați la acoperiș  vor  fi  achitate de proprietarii iar  cheltuielile necesare pentru funcţionarea  în bune condiţii a spaţiului închiriat  cad în sarcina exclusivă a Spitalului Clinic Municipal de Urgenţă Timişoara.  
     
Având în vedere  cele  expuse mai sus  și ținând cont de faptul  că  autorităţile publice locale pot participa la finanţarea unor cheltuieli de administrare şi funcţionare, respectiv cheltuieli de personal, stabilite în condiţiile legii, bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale, conform prevederilor art.199,alin.1 din Legea nr. 95/2006 privind reforma în domeniul sănătăţii, republicată, apreciem că;    

      - proiectul de hotărâre privind  închirierea imobilului situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara.
                 DIRECTOR                                                                                     SEF BIROU 

                 Mihai Boncea                                                                                   Călin Pîrva





                                 REDACTAT 

                                                                                 Ioana Ciucur
CodFO.53-03, ver2

